b'\n_START_ARTICLE_\nLaukinis Bilas (filmas)\n_START_SECTION_\nTurinys\n_START_PARAGRAPH_\nD\xc5\xbeeimsas Batleris \xe2\x80\x9eLaukinis Bilas\xe2\x80\x9c Hikokas, \xc5\xbeinomas ir atpa\xc5\xbe\xc4\xafstamas visuose Laukiniuose Vakaruose, po ilg\xc5\xb3 klajoni\xc5\xb3 apsistoja Dedvudo miestelyje Dakotoje, kur v\xc4\x97l u\xc5\xbemezga nutr\xc5\xabkus\xc4\xaf ry\xc5\xa1\xc4\xaf su buvusia meilu\xc5\xbee Kalamite D\xc5\xbeein. Nors jo reg\xc4\x97jimas vis labiau silpsta, o naktimis ar apsvaigus nuo opiumo pradeda kankinti praeities ko\xc5\xa1marai, Bilas vis dar yra nenugalimas. Dedvude jis susiduria su jaunuoliu vardu D\xc5\xbeekas Makkalas, kuris atvirai parei\xc5\xa1kia ketinantis nu\xc5\xbeudyti Bil\xc4\x85. Nors niekas netiki, kad \xc5\xa1is i\xc5\xa1dr\xc4\xafst\xc5\xb3 mesti i\xc5\xa1\xc5\xa1\xc5\xabk\xc4\xaf Laukiniam Bilui, D\xc5\xbeekui pad\xc4\x97ti imasi prostitut\xc4\x97 Larlina. Vis d\xc4\x97lto D\xc5\xbeekas pasirodo es\xc4\x85s nepaj\xc4\x97gus nu\xc5\xbeudyti \xc5\xbemogaus, net kai Bilas yra apsvaig\xc4\x99s nuo opiumo, tod\xc4\x97l nusamdo \xc4\xaf pagalb\xc4\x85 kelet\xc4\x85 galva\xc5\xbeud\xc5\xbei\xc5\xb3._NEWLINE_Kai miestelyje pasklinda gandas apie netoliese rast\xc4\x85 aukso gysl\xc4\x85 ir \xc5\xa1is i\xc5\xa1tu\xc5\xa1t\xc4\x97ja, D\xc5\xbeekas su savo samdiniais su\xc4\x8diumpa Bil\xc4\x85 bei jo draugus ir atskleid\xc5\xbeia savo ker\xc5\xa1to prie\xc5\xbeast\xc4\xaf...'